Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET พยายามย …
7 ก.ย. 2561

MARKET MONITOR
สรุปภาพตลาดในช่วงเช้า: ดัชนี SET พยายามยื้อต่อ หลังเปิดโดดลงช่วงเปิดตลาด ก่อนปิดครึ่งวันเช้าที่ระดับดัชนี 1,691.98 จุด ด้วยมูลค่าซื้อขายราว 1.68 หมื่นล้านบาท โดยตลาดเจอแรงขายกดดันจากสองกลุ่มหลัก ได้แก่ กลุ่มพาณิชย์ (COMM) และกลุ่มพลังงานและสาธารณูปโภค (ENERG)
มุมมองตลาดช่วงบ่าย: กราฟรายวัน ทางเทคนิค ให้น้ำหนักดัชนีอ่อนตัวลงต่อ มองการรีบาวด์จากแนวรับ 1,675 จุด เมื่อวานนี้เป็นเพียงการเด้งเพื่อลง หลังแท่งเทียนที่ปิดทะลุลงพร้อมปริมาณการซื้อขายที่มากกว่าปกติ (Big Black Candlestick) ยังมีนัยสำคัญในแง่ของกำลังฝั่งขายที่เป็นผู้ชนะ บวกกับเครื่องมือโมเมนตัม MACD เริ่มอ่อนตัวลง พร้อมทำสัญญาณกลับตัวลงช่วงสั้น (Bearish Divergence) คาดบ่ายนี้ต่อเนื่องถึงต้นสัปดาห์หน้าดัชนีเสี่ยงปรับตัวลง มองแนวรับ 1,675/1,665 จุด ตามลำดับ
กลยุทธ์ในช่วงบ่าย: ทั้งนักเก็งกำไรและนักลงทุน เน้นถือเงินสด รอจังหวะการยืนแนวรับ 1,675 / 1,665 จุด เพื่อกลับเข้าเก็งกำไรรอบใหม่ ทั้งนี้ระวัง หากปิดหลุดแนวรับดังกล่าว ดัชนีอาจปรับลงต่อลึก
Point of View
สร้างรูปแบบสามเหลี่ยมไปต่อ !!!
เลือก BDMS กราฟรายวัน ราคาพยายามยืนแนวรับเส้น Uptrend ของ Price Pattern สามเหลี่ยม Ascending Triangle เครื่องมือ Fast Stochastic %K และ %D ต่างโค้งตัวขึ้นจากโซน Oversold ชี้โมเมนตัมช่วงสั้นฟื้นตัว คาดหวัง BDMS แกว่งตามกรอบต่อ โดยมีแนวต้าน 27.50 บาท รอทดสอบ ทั้งนี้ให้แนวรับ 26.00 บาท และ Stop Loss หากหลุด 25.50 บาท